

ที่ มท ๐818.3/ว

ถึง สำนักงานส่งเสริมการปกครองท้องถิ่นจังหวัด ทุกจังหวัด

ตามที่กรมส่งเสริมการปกครองท้องถิ่นได้มีหนังสือ ที่ มท 0818.3/ว 3211 ลงวันที่ 16 ตุลาคม 2563 แจ้งเตรียมความพร้อมบันทึกข้อมูลผู้บริหารท้องถิ่น สมาชิกสภาท้องถิ่นและทะเบียนองค์กรปกครองส่วนท้องถิ่น โดยขอให้จังหวัดแจ้งองค์กรปกครองส่วนท้องถิ่นดำเนินการบันทึกข้อมูลตามคู่มือการปฏิบัติงานในการบันทึกข้อมูลระบบศูนย์ข้อมูลเลือกตั้งผู้บริหารท้องถิ่นและสมาชิกสภาท้องถิ่น นั้น

กรมส่งเสริมการปกครองท้องถิ่นขอเรียนว่า การปรับปรุงระบบศูนย์ข้อมูลเลือกตั้งผู้บริหารท้องถิ่น

และสมาชิกสภาท้องถิ่น และทะเบียนองค์กรปกครองส่วนท้องถิ่น (ELE) องค์กรปกครองส่วนท้องถิ่น ต้องดำเนินการกำหนดรหัสการเข้าใช้งานแบบระบบ Single Sign-on ของกรมส่งเสริมการปกครองท้องถิ่นตามที่ศูนย์เทคโนโลยีสารสนเทศท้องถิ่นกำหนดเพื่อรักษาความปลอดภัยในการเข้าใช้งานระบบ ประกอบกับคณะกรรมการการเลือกตั้งกำหนดจัดการเลือกตั้งสมาชิกสภาองค์การบริหารส่วนจังหวัดและผู้บริหารองค์การบริหารส่วนจังหวัดในวันที่ 20 ธันวาคม 2563 จึงจำเป็นต้องจัดประชุมซักซ้อมการบันทึกข้อมูลและการกำหนดรหัสเพื่อเข้าใช้งานระบบศูนย์ข้อมูลเลือกตั้งดังกล่าว รวมทั้งเพื่อเตรียมความพร้อมประสานการรายงาน ผลการเลือกตั้งดังกล่าว โดยกำหนดจัดประชุมวีดีทัศน์ทางไกลกรมส่งเสริมการปกครองท้องถิ่น (web conference) **ในวันอังคารที่ 15 ธันวาคม 2563** **เวลา 14.00 น.** **ณ ห้องประชุม 5501 อาคาร 5 ชั้น 5 กรมส่งเสริม การปกครองท้องถิ่น** จึงขอให้ท้องถิ่นจังหวัดและเจ้าหน้าที่ผู้ประสานสนับสนุนและติดตามการบันทึกข้อมูลฯ ของสำนักงานส่งเสริมการปกครองท้องถิ่นจังหวัด เข้าร่วมประชุม รวมทั้งประสานแจ้งองค์การบริหารส่วนจังหวัดมอบหมายให้เจ้าหน้าที่บันทึกข้อมูลระบบ (ELE) เข้าร่วมประชุมด้วย โดยทางวิดีทัศน์ทางไกล กรมส่งเสริม การปกครองท้องถิ่น (Web Conference) ณ ห้องประชุมสำนักงานส่งเสริมการปกครองท้องถิ่นจังหวัด ตามกำหนดการดังกล่าว

จึงเรียนมาเพื่อโปรดพิจารณา

กรมส่งเสริมการปกครองท้องถิ่น

ธันวาคม 2563

กองการเลือกตั้งท้องถิ่น

กลุ่มงานประชาสัมพันธ์ การมีส่วนร่วมและข้อมูลการเลือกตั้งท้องถิ่น

# โทร. ๐ ๒241 9000 ต่อ 2362 - 3

ผู้ประสานงาน นางนวมลลิ์ เจริญเกียรติภักดี

โทร 086 629 7521